**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2020-2021 уку елы) 5 нче сыйныф**

**Үткәрү вакыты- 60 минут**

**Максималь балл – 40 балл**

1. **Тәкъдим ителгән сорауларга 2-3 җөмлә белән генә җавап языгыз (24 балл).**

1. “Аю белән Төлке” әсәре нинди жанрга карый? (3 балл)

2. “Аю белән Төлке” әсәрендә конфликт кемнәр арасында туа? (3 балл)

3. “Аю белән Төлке” әсәре аркылы автор нәрсә әйтергә тели? (5 балл)

4. Төлке һәм Аю образлары артына кешеләр холкына хас нинди сыйфатлар яшеренгән? (5 балл)

5\*. Аю һәм Төлке образлары образларның кайсы төренә карый? Ничек дип уйлыйсың? Аңлатып яз. (8 балл)

1. **Шигъри әсәр белән эш (16 балл).**

Төн буенча, туктамастан, тышта ап-ак кар ява,

Капланып кырлар, болыннар, җир йөзе ап-аклана.

Ниндәен тиз үзгәреш бу? Ниндәен тиз алмашу!

Арба урнында бу көн кошлар кебек чана чаба.

Күрмәссең тышта яланбаш һәм яланөс бер кеше,

Чөнки тыш салкын-суык, – аннан адәмнәр саклана.

“Кыш та җитте! Нишләек, кайда барыйк?” – дип, кош вә корт

Кайгыра да кайгыра, кышкы суыктан зарлана.

Зарлана кош-корт, вәләкин шулвакыт бер яшь бала,

Йокысыннан уянып, тышка таба күзне сала.

“Кар явадыр! Кыш була!” – дип кычкыра ул яшь бала;

Үз-үзен белми куана, кул чаба да шатлана (*Н.Думави “Беренче кар”*).

1. Әлеге шигырьдән рифмалашып килгән сүзләрне табып языгыз (3 балл).

2. Шигырьдә кулланылган тел-сурәтләү чараларын табып, мисалларын күрсәтеп языгыз (5 балл).

3. Шигырь кем исеменнән сөйләнелә? (5 балл)

4. Кыш килүгә бәйле бала күңелендә нинди хис уяна? (3 балл)